Հավելված N 05  
Բյուրեղավան համայնքի ավագանու   
2018 թվականի մարտի 12-ի N – Ն որոշման

**ՊԱՅՄԱՆԱԳԻՐ N \_\_\_\_**

Ոչ կենցաղային աղբի հեռացման աշխատանքների կատարման մասին

Ք. Բյուրեղավան «\_\_\_\_» \_\_\_\_\_\_\_\_\_\_\_\_\_ 20\_\_\_\_թ.

**1.ՊԱՅՄԱՆԱԳՐԻ ՄԱՍՆԱԿԻՑՆԵՐԸ (ԿՈՂՄԵՐԸ)**

**1.1.ԲՅՈՒՐԵՂԱՎԱՆԻ ՀԱՄԱՅՆՔԱՊԵՏԱՐԱՆԸ** (այսուհետ՝ **ՀԱՄԱՅՆՔԱՊԵՏԱՐԱՆ**)՝ ի դեմս համայնքի ղեկավար Հ. Բալասյանի, որը գործում է ՀՀ օրենսդրության պահանջներին համապատասխան, մի կողմից և ­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ կազմակերպությունը՝ ի դեմս տնօրեն՝ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ի, որը գործում է կազմակերպության կանոնադրության հիման վրա (այսուհետ՝ **ՊԱՏՎԻՐԱՏՈւ** ) մյուս կողմից, կնքեցին սույն պայմանագիրը հետևյալի մասին:

**2.ՊԱՅՄԱՆԱԳՐԻ ԱՌԱՐԿԱՆ**

**2.1. ՊԱՏՎԻՐԱՏՈւՆ** պատվիրում է, իսկ **ՀԱՄԱՅՆՔԱՊԵՏԱՐԱՆԸ** պարտավորվում է իր ուժերով ու միջոցներով իրականացնել **ՊԱՏՎԻՐԱՏՈւԻ** ոչկենցաղային աղբի (արտադրական աղբ) պարբերաբար տեղափոխում՝ օրենսդրությամբ սահմանված սանիտարահիգիենիկ կանոնների և նորմերի պահանջների պահպանմամբ:

**3.ԸՆԴՀԱՆՈւՐ ԴՐՈւՅԹՆԵՐ**

**3.1.** Սույն պայմանագիրը ՀՀ գործող օրենսդրության (այսուհետև՝ Օրենք) և փոխադարձ համաձայնությունների հիման վրա կարգավորում է ոչ կենցաղային աղբի(արտադրական աղբ) և խոշոր եզրաչափերի աղբի կուտակման և հեռացման գործառույթներում կողմերի փոխադարձ իրավունքների, պարտականությունների և սահմանված պատասխանատվությունների իրագործումը:

**3.2.** Պայմանագրի դրույթների հետագա լրացումներն ու փոփոխությունները կամ կողմերի միջև նոր համաձայնությունները կայանում են միայն երկկողմ կամարտահայտությունների պայմաններում, ինչպես նաև այդ դրույթներն Օրենքի պահանջներին համապատասխանեցնելու անհրաժեշտությունից ելնելով:

**3.3.**Պայմանագիրը գործում է \_\_\_\_\_\_\_\_\_\_\_\_\_\_\_\_-ից սկսած \_\_\_\_ (\_\_\_\_\_\_\_\_\_\_\_) տարի ժամկետով: Պայմանագրի գործողությունը երկարաձգվում է նույն ժամկետում և նույն պայմաններով, եթե կողմերից որևէ մեկը դրա գործողության ժամկետը լրանալուց մեկ ամիս առաջ չի դիմել այն փոփոխելու կամ դադարեցնելու մասին:

**3.4.**Պայմանագրի վաղաժամկետ դադարեցումը թույլատրվում է միայն Օրենքով կամ սույն Պայմանագրով նախատեսված կարգով և ժամկետներում:

**3.5.**Կողմերը պարտավորվում են խստիվ պահպանել սույն պայմանագրի պահանջներն ու կրել պայմանագրով, ինչպես նաև Օրենքով նախատեսված պատասխանատվությունները:

3.6. Վիճահարույց հարցերը լուծվում են դատական կարգով:

3.7.Անհաղթահարելի ուժի ներգործության (ֆորս-մաժորի) պայմաններում սույն Պայմանագրի գործողությունը այդ ընթացքում դադարում է, իսկ կողմերն ազատվում են ստանձնած պարտավորություններն ամբողջությամբ կամ մասնակիորեն չկատարելու համար նախատեսված պատասխանատվությունից:

**4.ԿՈՂՄԵՐԻ ԻՐԱՎՈւՆՔՆԵՐՆ ՈՒ ՊԱՐՏԱԿԱՆՈւԹՅՈւՆՆԵՐԸ**

**4.1. ՀԱՄԱՅՆՔԱՊԵՏԱՐԱՆԸ** պարտավոր է ՝

**4.1.1.** Բյուրեղավան համայնքի վարչական տարածքում իրականացնել ոչկենցաղային աղբի (արտադրական աղբ) հեռացման աշխատանքներ, այդ թվում՝ աղբի բեռնում **ՊԱՏՎԻՐԱՏՈւԻ** գտնվելու վայրից բեռնատար (աղբատար) մեքենայով:

**4.2. ՀԱՄԱՅՆՔԱՊԵՏԱՐԱՆԸ** իրավունք ունի՝

**4.2.1. ՊԱՏՎԻՐԱՏՈւԻՑ** ստանալ սույն պայմանագրով նախատեսված կարգով ու չափով վճար:

**4.2.2.** **ՊԱՏՎԻՐԱՏՈւԻ** կողմից սույն պայմանագրի պահանջները խախտելու դեպքում նրան ենթարկել նյութական, իսկ սահմանված կարգով նաև վարչական պատասխանատվության:

**4.3. ՊԱՏՎԻՐԱՏՈւՆ** պարտավոր է՝

**4.3.1.**Սույն պայմանագրով սահմանված դրույքաչափով **ՀԱՄԱՅՆՔԱՊԵՏԱՐԱՆԻՆ** վճարել ոչ կենցաղային աղբի (արտադրական աղբ) հեռացման աշխատանքների դիմաց վճարը ոչ ուշ, քան մինչև յուրաքանչյուր ամսվան հաջորդող ամսվա 15-ը:

**4.3.2.** Խոշոր եզրաչափի աղբի գոյացման դեպքում պատվիրել նշված աղբի` համապատասխան բեռնատար մեքենայով փոխադրումը՝ ծառայության համար սահմանված առանձին վճարի դիմաց:

**4.3.3.** Աղբը պահել և թափել դրա համար սահմանված կամ նախատեսված վայրերում:

**4.3.4.** Հասանելի բոլոր միջոցներով անհապաղ **ՀԱՄԱՅՆՔԱՊԵՏԱՐԱՆԻՆ** հայտնել աղբի կուտակման և հեռացման գործընթացներում առաջացած խախտումների մասին:

**4.4. ՊԱՏՎԻՐԱՏՈւՆ** իրավունք ունի՝

**4.4.1.** Ինքնուրույն հաշվարկել իր կողմից կատարվող վճարի չափը և ստուգել դրա համապատասխանությունը կատարված հաշվարկների հետ:

**4.4.2.** Ծանոթանալ իր կողմից կատարվող վճարի չափին և հաշվարկներին, ինչպես նաև **ՀԱՄԱՅՆՔԱՊԵՏԱՐԱՆԻՑ** 15 (տասնհինգ) օրվա ընթացքում տեղեկություններ ստանալ իր կատարած վճարումների մասին:

**4.4.3.**Օրենքով սահմանված կարգով բողոքարկել աղբահանության վճար վճարողների հաշվառման, աղբահանության վճարի հաշվարկման, ինչպես նաև այդ վճարի գանձման իրեն վերաբերող գործողությունները:

**4.4.4. ՀԱՄԱՅՆՔԱՊԵՏԱՐԱՆԻՑ** պահանջել աղբահանությունը կազմակերպողի պարտավորությունների ոչ պատշաճ կատարելու հետևանքով սեփական միջոցների հաշվին կատարած աղբահանության ծախսերի հատուցում:

**5.ՎՃԱՐՈւՄՆԵՐ**

**5.1.** Ոչ կենցաղային աղբի և խոշոր եզրաչափերի աղբի կուտակման և հեռացման աշխատանքների դիմաց դրույքաչափերը սահմանվում են համայնքի ավագանու կողմից՝ Օրենքով սահմանված կարգով:

**5.1.1.** Ոչ կենցաղային աղբի համար դրույքաչափը պայմանագրի կնքման պահին մեկ խոր. մետրի կամ քառ. մետրի դիմաց (ընդգծել) սահմանված է \_\_\_\_\_ (\_\_\_\_\_\_\_\_\_\_\_\_\_\_\_\_\_\_\_ ) ՀՀ դրամ:

**5.1.2.** Նշված պայմանագրի գումարը կնքման պահին մեկ տարվա համար կազմում է \_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) ՀՀ դրամ, այսինքն սույն պայամանագրով **ՊԱՏՎԻՐԱՏՈւՆ** յուրաքանչյուր ամիս **ՀԱՄԱՅՆՔԱՊԵՏԱՐԱՆԻՆ** է վճարում \_\_\_\_\_\_ (\_\_\_\_\_\_\_\_\_\_\_\_\_\_\_\_­­­­\_\_\_\_\_) ՀՀ դրամ:  
5**.2.** Պայմանագրի 5.1.1 կետով սահմանված դրույքաչափի փոփոխման դեպքում **ՀԱՄԱՅՆՔԱՊԵՏԱՐԱՆԸ**  հաջորդող ամսվա 10-ը ներառյալ **ՊԱՏՎԻՐԱՏՈւԻՆ** իրազեկում է հաշվարկված վճարի չափի մասին: Փոփոխման պահից կատարվում է վերահաշվարկ, իսկ վճարումները կատարվում են ըստ նոր դրույքաչափի:

**5.3**. Վճարումները կատարվում են **ՀԱՄԱՅՆՔԱՊԵՏԱՐԱՆԻ** ներկայացուցչին (հսկիչին), բանկային հաշվի համարին կամ դրամարկղ, որի դիմաց տրվում է անդորրագիր:

**6.ԿՈՂՄԵՐԻ ՊԱՏԱՍԽԱՆԱՏՎՈւԹՅՈւՆԸ**

6.1. Ոչ Կենցաղային աղբի հեռացման աշխատանքների դիմաց վճարումը սույն պայմանագրով սահմանված ժամկետից ուշացնելու դեպքում ժամկետանց յուրաքանչյուր օրվա համար **ՊԱՏՎԻՐԱՏՈւՆ**

վճարում է տույժ` ժամանակին չմուծված վճարի գումարի 0.15 տոկոսի չափով, դրանց վճարման ժամկետից անցած ամբողջ ժամանակաշրջանի համար, բայց ոչ ավելի, քան 180 օրվա համար:

**7.ԿՈՂՄԵՐԻ ՍՏՈՐԱԳՐՈւԹՅՈւՆՆԵՐԸ**

**ԲՅՈՒՐԵՂԱՎԱՆԻ ՀԱՄԱՅՆՔԱՊԵՏԱՐԱՆ ՊԱՏՎԻՐԱՏՈՒ**

­­­ՀՎՀՀ 035461187 ՀՎՀՀ \_\_\_\_\_\_\_\_\_\_\_\_\_\_\_\_\_\_\_

Բանկ՝ «ՀՀ ՖՆ գործառնական վարչություն» Բանկ՝ \_\_\_\_\_\_\_\_\_\_\_\_\_\_\_\_\_\_\_\_

Հ/Հ 900105000203 Հ/Հ \_\_\_\_\_\_\_\_\_\_\_\_\_\_\_\_\_\_\_\_\_

Հասցե՝ ք. Բյուրեղավան Հասցե՝ \_\_\_\_\_\_\_\_\_\_\_\_\_\_\_\_\_\_\_\_  
 Վազգեն Ա Վեհափառի փողոց 1 վարչական շենք

Հառախոս՝ 0222 6 32 36 Հառախոս՝ \_\_\_\_\_\_\_\_\_\_\_\_\_\_\_\_\_

Համայնքի ղեկավար՝ Հ. Բալասյան Տնօրեն՝ \_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ստորագրությունը, կնիքը ստորագրությունը, կնիքը

Պայմանագրի մեկ օրինակն ստացա՝ **ՊԱՏՎԻՐԱՏՈւ՝**\_\_\_\_\_\_\_\_\_\_\_\_\_\_\_\_\_\_

ստորագրությունը

Պայմանագիրը կազմեց հսկիչ՝ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

անունը, ազգանունը, ստորագրությունը